
13 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 21 


ΑΠΟΦΑΣΕΙΣ 

Αριθμ. 6266/146471 

Καθορισμός των αναγκαίων συμπληρωματικών 
μέτρων για την εφαρμογή του Κανονισμού (ΕΕ) 
αριθμ. 229/2013 του Ευρωπαϊκού Κοινοβουλίου 
και του Συμβουλίου (ΕΕ 178 της 20.3.2013, σ.41) 
και του Εκτελεστικού Κανονισμού (ΕΕ) αριθμ. 
181/2014 της Επιτροπής (ΕΕ ί 63 της 4.3.2014, 
σ. 53), σχετικά με την εφαρμογή του Προγράμ¬ 
ματος Στήριξης των Μικρών Νησιών του Αιγαίου 
Πελάγους, όσον αφορά τα προϊόντα τηςτοπικής 
γεωργικής φυτικής παραγωγής. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α)Του άρθρου 62 παρ. 2 περ. α' του ν. 4235/2014 «Διοι¬ 
κητικά μέτρα, διαδικασίες και κυρώσεις στην εφαρμογή 
τηςενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» (Α' 32), 
όπως η παρ. 2 τροποποιήθηκε με την παρ. 2 του άρθρου 
46 του ν. 4384/2016 «Αγροτικοί Συνεταιρισμοί, μορφές 
συλλογικής οργάνωσης του αγροτικού χώρου και άλλες 
διατάξεις» (Α' 78). 

β) Των άρθρων 14,15 και 16 του ν. 2637/1998 «Σύστα¬ 
ση Οργανισμού Πιστοποίησης Λογαριασμών, Οργανι¬ 
σμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων, Οργανισμού Πιστο¬ 
ποίησης και Επίβλεψης Γεωργικών Προϊόντων, Γενικών 
Διευθύνσεων και θέσεων προσωπικού στο Υπουργείο 
Γεωργίας και «Εταιρείας Αξιοποίησης Αγροτικής Γης» Α.Ε. 
και άλλες διατάξεις» (Α' 200), όπως τροποποιήθηκαν και 
ισχύουν. 

γ) Του άρθρου 90 του «Κώδικα νομοθεσίας για την Κυ¬ 
βέρνηση και τα κυβερνητικά Όργανα», όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

2. α) Τον Κανονισμό (ΕΕ) αριθμ. 229/2013 του Ευρωπα¬ 
ϊκού Κοινοβουλίου και του Συμβουλίου, της 13ης Μαρ¬ 


τίου 2013, σχετικά με τον καθορισμό ειδικών μέτρων 
για τη γεωργία στα μικρά νησιά του Αιγαίου και για την 
κατάργηση του κανονισμού (ΕΚ) αριθμ. 1405/2006 του 
Συμβουλίου (ΕΕ ί 78 της 20.3.2013, σ.41). 

β) Τον κατ' εξουσιοδότηση Κανονισμό (ΕΕ) αριθμ. 
178/2014 της Επιτροπής, της 6ης Νοεμβρίου 2013, για 
τη συμπλήρωση του κανονισμού (ΕΕ) αριθμ. 229/2013. 

γ) Τον Εκτελεστικό Κανονισμό (ΕΕ) αριθμ. 181/2014 
της Επιτροπής, της 20ής Φεβρουάριου 2014, για τη θέ¬ 
σπιση κανόνων εφαρμογής του κανονισμού (ΕΕ) αριθμ. 
229/2013 του Ευρωπαϊκού Κοινοβουλίου και του Συμ¬ 
βουλίου σχετικά με τον καθορισμό ειδικών μέτρων για 
τη γεωργία στα μικρά νησιά του Αιγαίου (ΕΕ Ε 63 της 
4.3.2014, σ. 53), όπως τροποποιήθηκε και ισχύει. 

3. Το Πρόγραμμα Στήριξης των Μικρών Νησιών του 
Αιγαίου Πελάγους σύμφωνα με τον Κανονισμό (ΕΕ) 
αριθμ. 229/2013 του Ευρωπαϊκού Κοινοβουλίου και του 
Συμβουλίου, όπως τροποποιήθηκε και ισχύει, σύμφω¬ 
να με τα Κθί. Αγθϊ (2015) 5954578/18.12.2015, (2016) 
3629781/19.7.2016 και (2016) 1778915/14.4.2016 έγ¬ 
γραφα της Ευρωπαϊκής Επιτροπής. 

4. Την αριθμ. 11226/133908/30.11.2016 απόφαση του 
Πρωθυπουργού και του Υπουργού Αγροτικής Ανάπτυξης 
και τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Βασίλειο Κόκκαλη» 
(Β' 3903/5.12.2016). 

5. Την με αριθμ. πρωτ. 89096/17.6.2016 εισήγηση του 
Οργανισμού Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων (Ο.Π.Ε.Κ.Ε.Π.Ε.). 

6. Την με αριθμ. πρωτ. 445/105494/23.9.2016 εισή¬ 
γηση της Γενικής Διεύθυνσης Οικονομικών Υπηρεσιών 
του Υπουργείου Αγροτικής Ανάπτυξης και Τροφίμων, 
του άρθρου 24 παρ. 5 περ. ε' του ν. 4270/2014 (Α' 143), 
όπως αντικαταστάθηκε με το άρθρο 10 παρ. 6 του 
ν. 4337/2015 (Α' 129). 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. Η δαπάνη που απαιτείται για το Πρό¬ 
γραμμα Στήριξης των Μικρών Νησιών του Αιγαίου Πε¬ 
λάγους για το οικονομικό έτος 2016 έχει εγκριθεί με την 
αριθμ. 2727/63271/31.5.2016 απόφαση των Υπουργών 
Οικονομικών και Αγροτικής Ανάπτυξης και Τροφίμων 
«Έγκριση δαπάνης για το Πρόγραμμα στήριξης των μι¬ 
κρών Νησιών του Αιγαίου Πελάγους, κατά το έτος 2016» 












120 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'21/13.01.2017 


(Β' 1755/16.6.2016). Η δαπάνη που απαιτείται για το 
Πρόγραμμα Στήριξης των Μικρών Νησιών του Αιγαίου 
Πελάγους για τα επόμενα έτη του ΜΠΔΣ θα καλυφθεί 
από τις εγγεγραμμένες πιστώσεις του τακτικού προϋ¬ 
πολογισμού του Υπουργείου Αγροτικής Ανάπτυξης και 
Τροφίμων (ΚΑΕ 5423), θα προβλεφθεί εντός των ανώ¬ 
τατων ορίων του ΜΠΔΣ, όπως ισχύει και θα εγκριθεί με 
απόφαση των Υπουργών Οικονομικών και Αγροτικής 
Ανάπτυξης και Τροφίμων, αποφασίζουμε: 

ΜΕΡΟΣ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1 
Σκοπός 

Σκοπός της απόφασης αυτής είναι η θέσπιση των ανα¬ 
γκαίων συμπληρωματικών μέτρων για την εφαρμογή 
των άρθρων 7,16,17 παρ. 2, 19 και 20 παρ. 1 και 2 του 
Κανονισμού (ΕΕ) αριθμ. 229/2013 του Ευρωπαϊκού Κοι¬ 
νοβουλίου και του Συμβουλίου (ΕΕ ί 78 της 20.3.2013, 
σ.41), καθώς και των άρθρων 16, 17, 20 έως και 28, 30 
παρ. 2 και 31 του Εκτελεστικού Κανονισμού (ΕΕ) αριθμ. 
181/2014 της Επιτροπής (ΕΕ Ε 63 της 4.3.2014, σ. 53), 
σχετικά με την υλοποίηση των μέτρων στήριξης της τοπι¬ 
κής γεωργικής φυτικής παραγωγής του «Προγράμματος 
στήριξης των μικρών νησιών του Αιγαίου Πελάγους σύμ¬ 
φωνα με τον Κανονισμό (ΕΕ) 229/2013 του Ευρωπαϊκού 
Κοινοβουλίου και του Συμβουλίου» (εφεξής Πρόγραμ¬ 
μα) και ειδικότερα για τον καθορισμό των αρμοδίων 
αρχών, καθώς και των μελετών, των έργων επίδειξης, 
των δράσεων κατάρτισης και των μέτρων τεχνικής βο¬ 
ήθειας που χρήζουν ενίσχυσης, των δικαιούχων και του 
ύψουςτης ενωσιακής ενίσχυσης ανά προϊόν, του ύψους 
της συμπληρωματικής εθνικής χρηματοδότησης για τη 
διατήρηση των παραδοσιακών ελαιώνων, της διαδικα¬ 
σίας υποβολής των αιτήσεων, των διοικητικών και των 
επιτόπιων ελέγχων, των κυρώσεων και της διαδικασίας 
ανάκτησης των αχρεωστήτως καταβληθέντων ποσών, 
της πληρωτέας τιμής για κάθε προϊόν, της διαδικασίας 
καταβολής των ενισχύσεων και της διαδικασίας υπο¬ 
βολής στην Επιτροπή των σχετικών ανακοινώσεων και 
εκθέσεων. 

Άρθρο 2 
Αρμόδιες Αρχές 

1. α) Η Διεύθυνση Μεταποίησης και Ποιοτικού Ελέγχου 
Τροφίμων Φυτικής Παραγωγής της Γενικής Διεύθυνσης 
Βιώσιμης Φυτικής Παραγωγής του ΥΠΑΑΤ ορίζεται ως 
αρμόδια αρχή για την παραλαβή των έργων της παρ. 1 
του άρθρου 13 και την υποβολή στον Ο.Π.Ε.Κ.Ε.Π.Ε. του 
«Φακέλου Πληρωμής» του δικαιούχου. 

β)ΤοΤμήμα Μεταποιημένων Προϊόντων Φυτικής Προ¬ 
έλευσης της Διεύθυνσης Μεταποίησης και Ποιοτικού 
Ελέγχου Τροφίμων Φυτικής Παραγωγής της Γενικής Δι¬ 
εύθυνσης Βιώσιμης Φυτικής Παραγωγήςτου Υπουργείου 
Αγροτικής Ανάπτυξης και Τροφίμων (ΥΠΑΑΤ), ορίζεται 
ως αρμόδια αρχή για: 

αα) τον γενικό συντονισμό, την παρακολούθηση και 
την εποπτεία της εφαρμογής του Προγράμματος, 


ββ) την υποβολή προς έγκριση στην Ευρωπαϊκή Επι¬ 
τροπή των τροποποιήσεων του Προγράμματος, σύμφω¬ 
να με το άρθρο 32 του Κανονισμού 181/2014, 
γγ) την ανακοίνωση της παρ. 1 του άρθρου 20 του 
Κανονισμού 229/2013, 

δδ) την κοινοποίηση στην Ευρωπαϊκή Επιτροπή των 
στοιχείων της παρ. 2 του άρθρου 30 του Κανονισμού 
181/2014. 

γ) Τα Τμήματα της Διεύθυνσης Συστημάτων Καλλιέρ- 
γειαςτης Γενικής Διεύθυνσης Βιώσιμης Φυτικής Παραγω¬ 
γής του ΥΠΑΑΤ, ορίζονται ως αρμόδιες αρχές για: 

αα) τον συντονισμό και την εφαρμογή του Προγράμ¬ 
ματος ανά προϊόν, 

ββ) την υποβολή προτάσεων στην αρμόδια αρχή της 
παρ. 1 σχετικά με τις απαραίτητες ανά προϊόν, τροπο¬ 
ποιήσεις του Προγράμματος. 

δ) Το Τμήμα Μεθόδων, Σχεδιασμού, Διοίκησης Έργων 
και Ανάπτυξης Πληροφοριακών Συστημάτων και Ψη¬ 
φιακών Υπηρεσιών της Διεύθυνσης Ηλεκτρονικής Δια¬ 
κυβέρνησης της Γενικής Διεύθυνσης Διοικητικών Υπη¬ 
ρεσιών και Ηλεκτρονικής Διακυβέρνησης του ΥΠΑΑΤ, 
ορίζεται ως αρμόδια αρχή για την αποστολή στις Δ.Α.Ο.Κ 
των στοιχείων των παρ. 4 του άρθρου 5 καθώς και των 
στοιχείων της παρ. 7 του άρθρου 5 στον Ο.Π.Ε.Κ.Ε.Π.Ε. 

ε) ΤοΤμήμα Διαχείρισης ϋ3ΐ3 Έθπϊθγ, Νθΐννοΐ'ΚΈθηΐθΐ', 
Μητρώων, Βάσεων Δεδομένων, Β 19 03ΐ3 και Στατιστικών 
δεδομένων της Διεύθυνσης Ηλεκτρονικής Διακυβέρ¬ 
νησης της Γενικής Διεύθυνσης Διοικητικών Υπηρεσιών 
και Ηλεκτρονικής Διακυβέρνησης του ΥΠΑΑΤ, ορίζεται 
αρμόδια αρχή για: 

αα) τον έλεγχο της εφαρμογής του Προγράμματος 
μέσω του Συστήματος Γεωγραφικών Πληροφοριών για 
το Αμπελουργικό Μητρώο και 
ββ) τη διάθεση στοιχείων στον Ο.Π.Ε.Κ.Ε.Π.Ε. για τη 
διενέργεια των χωρικών διασταυρωτικών ελέγχων και 
για την αποστολή των αποτελεσμάτων αυτών στις αρ¬ 
μόδιες Δ.Α.Ο.Κ.. 

2. α) Οι Διευθύνσεις Αγροτικής Οικονομίας και Κτηνι¬ 
ατρικής (Δ.Α.Ο.Κ.) των Περιφερειακών Ενοτήτων είναι 
αρμόδιες για την ενημέρωση των ενδιαφερομένων για 
την υποβολή των αιτήσεων της οικονομικής στήριξης 
των τοπικών γεωργικών προϊόντων στα μικρά νησιά 
του Αιγαίου Πελάγους του Κεφαλαίου Α' του Μέρους 
Δεύτερου της παρούσας, σύμφωνα με την παρ. 3 του 
παρόντος άρθρου, καθώς και για τη διενέργεια των διοι¬ 
κητικών ελέγχων των αιτήσεων χορήγησης οικονομικής 
ενίσχυσης για τον αμπελοοινικό τομέα. 

β) Η Δ.Α.Ο.Κ. της Περιφερειακής Ενότητας Χίου είναι 
αρμόδια για την ενημέρωση των ενδιαφερομένων, την 
παραλαβή των αιτήσεων μέσω της Ε.Μ.Χ και τη διενέρ¬ 
γεια των διοικητικών ελέγχων των αιτήσεων χορήγησης 
οικονομικής ενίσχυσης και δικαιολογητικών για το προ¬ 
ϊόν της μαστίχας Χίου. 

3. Ο Οργανισμός Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.), ορίζεται αρμόδια αρχή για: 

α) την ενημέρωση των ενδιαφερομένων, 
β) την υποβολή των αιτήσεων μέσω του Ολοκληρωμέ¬ 
νου Συστήματος Διαχείρισης και Ελέγχου (ΟΣΔΕ), 

γ) τη διενέργεια των πρωτοβάθμιων διοικητικών και 
επιτόπιων ελέγχων στα πλαίσια της Ενιαίας Αίτησης Ενί¬ 
σχυσης (ΕΑΕ), 

δ) τη διενέργεια των χωρικών διασταυρωτικών ελέγ¬ 
χων με το Αμπελουργικό Μητρώο, 

ε) τη διενέργεια των δευτεροβάθμιων ελέγχων, 

στ) την καταβολή των ενωσιακών ενισχύσεων και της 
εθνικής συμμετοχής, 

ζ) την ανάκτηση των αχρεωστήτως καταβληθέντων 
ποσών και 

η) την κοινοποίηση στη Διεύθυνση Μεταποίησης και 
Ποιοτικού Ελέγχου και στη Διεύθυνση Συστημάτων Καλ¬ 
λιέργειας, των στοιχείων της παρ. 2 του άρθρου 30 του 
Κανονισμού 181 /2014, σύμφωνα με τις περ. γ' και δ' της 
παρ. 1 του άρθρου 19 της παρούσας. 

ΜΕΡΟΣ ΔΕΥΤΕΡΟ 

ΜΕΤΡΑ ΥΠΕΡ ΤΗΣ ΤΟΠΙΚΗΣ 

ΓΕΩΡΓΙΚΗΣ ΠΑΡΑΓΩΓΗΣ 

ΚΕΦΑΛΑΙΟ Α' 

Τοπικά γεωργικά προϊόντα 

Άρθρο 3 

Δαμάσκηνα Σκοπέλου 

1. Δικαίωμα υποβολής αίτησης για τη χορήγηση οι¬ 
κονομικής ενίσχυσης έχουν οι γεωργοί, όπως αυτοί 
ορίζονται στην περ. α' της παρ. 1 του άρθρου 4 του Κα¬ 
νονισμού 1307/2013, οι οποίοι καλλιεργούν την ποικι¬ 
λία «Δαμάσκηνα Σκοπέλου» στη νήσο Σκόπελο (Δήμος 
Σκοπέλου). 

2. Το ποσό της ενίσχυσης καθορίζεται σε πεντακόσια 
(500) ευρώ ανά εκτάριο και το συνολικό διατιθέμενο 
ποσό της ενωσιακής ενίσχυσης ανέρχεται σε είκοσι χι¬ 
λιάδες (20.000) ευρώ, με ελάχιστη επιδοτούμενη έκταση 
ανά δικαιούχο τα 0,1 εκτάρια, με ελάχιστο αριθμό δέν¬ 
δρων ανά εκτάριο τα ογδόντα (80) και ελάχιστη έκταση 
ανά αγροτεμάχιο τα 0,05 εκτάρια. 

Άρθρο 4 

Φασόλια και βρώσιμο λαθούρι (φάβα) 

1. Δικαίωμα υποβολής αίτησης για τη χορήγηση οικο¬ 
νομικής ενίσχυσης έχουν οι γεωργοί, όπως αυτοί ορίζο¬ 
νται στην περ. α' της παρ. 1 του άρθρου 4 του Κανονι¬ 
σμού 1307/2013, οι οποίοι καλλιεργούν φάβα του είδους 
Ε3ΐΓιγιχΐ5 5ρ. στα νησιά της Θήρας και της Θηρασίας, και 
αυτοί που καλλιεργούν φασόλια και βρώσιμο λαθούρι 
σε όλα τα μικρά νησιά του Αιγαίου. 

2. Το ποσό της ενίσχυσης καθορίζεται σε πεντακό¬ 
σια (500) ευρώ, ανά εκτάριο. Το συνολικό διατιθέμενο 
ποσό της ενωσιακής ενίσχυσης για τα προϊόντα της παρ. 
1 ανέρχεται σε εκατόν εξήντα πέντε χιλιάδες (165.000) 
ευρώ. 

Άρθρο 5 

Αμπελοοινικός τομέας 

1. Δικαίωμα υποβολής αίτησης για τη χορήγηση οι¬ 
κονομικής ενίσχυσης έχουν οι γεωργοί, όπως αυτοί 
ορίζονται στην περ. α' της παρ. 1 του άρθρου 4 του Κα¬ 
νονισμού 1307/2013, οι οποίοι είναι μέλη των Οργανώ¬ 


σεων Παραγωγών του Αμπελοοινικού τομέα των μικρών 
νησιών του Αιγαίου Πελάγους, αλλά και μεμονωμένοι 
παραγωγοί, για εκείνες τις εκτάσεις αμπελώνων Προ- 
στατευόμενης Ονομασίας Προέλευσης (Π.Ο.Π.) και Προ- 
στατευόμενης Γεωγραφικής Ένδειξης (Π.Γ.Ε.), οι οποίες 
πληρούν τους ακόλουθους όρους: 

α) Είναι καταχωρισμένες στο Αμπελουργικό Μητρώο 
με βάση τη Δήλωση αμπελοκαλλιέργειας στα πλαίσια 
του Συστήματος Γεωγραφικών Πληροφοριών του Αμπε¬ 
λουργικού Μητρώου. 

β) Έχει υποβληθεί για αυτές Δήλωση Συγκομιδής στην 
ηλεκτρονική βάση του ΥΠΑΑΤ, με συμπληρωμένο το πε¬ 
δίο για συμμετοχή στο Πρόγραμμα και ετήσια Δήλωση 
Παραγωγής, όπου απαιτείται. 

γ) Βρίσκονται εντός οριοθετημένης αμπελουργικής 
περιοχής παραγωγής οίνων Π.Ο.Π. ή Π.Γ.Ε. 

δ) Είναι φυτεμένες με τις ποικιλίες αμπέλου που είναι 
εγκεκριμένες για την παραγωγή καθενός από τους οί¬ 
νους Π.Ο.Π. ή Π.Γ.Ε. που παράγονται στα μικρά νησιά 
του Αιγαίου Πελάγους. 

ε) Εφαρμόζονται σε αυτές οι συνήθεις καλλιεργητι¬ 
κές τεχνικές για την περιοχή και έχει ληφθεί σταφυλική 
παραγωγή που προορίζεται για την παραγωγή οίνων 
Π.Ο.Π. ή Π.Γ.Ε. 

στ) Η στρεμματική απόδοση για κάθε οίνο Π.Ο.Π. ή 
Π.Γ.Ε. δεν υπερβαίνει το ανώτατο όριο που έχει καθορι¬ 
στεί με την απόφαση αναγνώρισής του. 

ζ) Έχει υποβληθεί Ενιαία Αίτηση Ενίσχυσης με συ¬ 
μπλήρωση του ειδικού πεδίου γιατην ένταξη στο ειδικό 
καθεστώς επιδότησης των μικρών νησιών του Αιγαίου 
Πελάγους, σύμφωνα με το άρθρο 14. 

η) Έχουν τηρηθεί οι υποχρεώσεις που απορρέουν από 
την εθνική και την ενωσιακή νομοθεσία. 

2. Το ποσό της ενίσχυσης καθορίζεται σε επτακόσια 
(700) ευρώ ανά εκτάριο αμπελώνων, ενώ το συνολικό δι¬ 
ατιθέμενο ποσό της ενωσιακής ενίσχυσης των ανωτέρω 
αμπελώνων ανέρχεται σε δύο εκατομμύρια (2.000.000) 
ευρώ. 

3. Το Τμήμα Μεθόδων, Σχεδιασμού, Διοίκησης Έργων 
και Ανάπτυξης Πληροφοριακών Συστημάτων και Ψηφι¬ 
ακών Υπηρεσιών του ΥΠΑΑΤ, διαβιβάζει στην αρμόδια 
Δ.Α.Ο.Κ. μέχρι τις 10 Δεκεμβρίου του έτους υποβολής 
της Ενιαίας Αίτησης Ενίσχυσης, συγκεντρωτική κατά¬ 
σταση με τα στοιχεία των Δηλώσεων Συγκομιδής των 
αιτούντων, για τη διενέργεια από αυτές των διοικητικών 
ελέγχων. 

4. Οι Δ.Α.Ο.Κ. διασταυρώνουν σε ποσοστό 100% τα 
στοιχεία της ανωτέρω συγκεντρωτικής κατάστασης με 
την ηλεκτρονική βάση του Μητρώου Οργανώσεων Πα¬ 
ραγωγών Αμπελοοινικών Προϊόντων του ΥΠΑΑΤ, προκει- 
μένου να διαπιστωθεί αν ο αϊτών ανήκει σε Οργάνωση 
Παραγωγών. 

5. Οι Δ.Α.Ο.Κ. διασταυρώνουν, σε ποσοστό τουλάχι¬ 
στον 5% των αιτήσεων, τα αντίγραφα των ζυγολογίων - 
τιμολογίων παράδοσης ή πώλησης των σταφυλιών προς 
οινοποιεία με τις Δηλώσεις Συγκομιδής. 

6. Κατά τη διενέργεια των διοικητικών ελέγχων από 
τις Δ.Α.Ο.Κ. συμπληρώνεται το φύλλο Διοικητικού Ελέγ¬ 
χου της Αίτησης (Υπόδειγμα I) και το αργότερο μέχρι 

την 1 η Μαρτίου του επόμενου έτους της δήλωσης της 
Ενιαίας Αίτησης Ενίσχυσης, συμπληρώνουν την ειδική 
ηλεκτρονική εφαρμογή της Διεύθυνσης Ηλεκτρονικής 
Διακυβέρνησης του ΥΠΑΑΤ με όλα τα απαιτούμενα για 
τους δικαιούχους στοιχεία. 

7. Το Τμήμα Μεθόδων, Σχεδιασμού, Διοίκησης Έργων 
και Ανάπτυξης Πληροφοριακών Συστημάτων και Ψη¬ 
φιακών Υπηρεσιών του ΥΠΑΑΤ διαβιβάζει ηλεκτρονικό 
αρχείο με τα αναλυτικά στοιχεία των δικαιούχων και των 
επιλέξιμων αγροτεμαχίων στον Ο.Π.Ε.Κ.Ε.Π.Ε. για τη διε¬ 
νέργεια των απαιτούμενων επιτόπιων ελέγχων του άρ¬ 
θρου 15 και την πληρωμή των παραγωγών. 

8. ΤοΤμήμα Διαχείρισης 03ΐ3 Έθπϊθγ, ΝθΐννοιΨΈθηΐθΓ, 
Μητρώων, Βάσεων Δεδομένων, Βίς 03ΐ3 και Στατιστικών 
Δεδομένων του ΥΠΑΑΤ, αποστέλλει μέχρι τις 15 Μαρτίου 
του επόμενου έτους υποβολής της Ενιαίας Αίτησης Ενί¬ 
σχυσης στοιχεία στον Ο.Π.Ε.Κ.Ε.Π.Ε. για τη διενέργεια των 
χωρικών διασταυρωτικών ελέγχων με το Αμπελουργικό 
Μητρώο. 

Άρθρο 6 

Διατήρηση παραδοσιακών ελαιώνων 

1. Δικαίωμα υποβολής αίτησης για τη χορήγηση οικο¬ 
νομικής ενίσχυσης έχουν οι γεωργοί, όπως αυτοί ορίζο¬ 
νται στην περ. α' της παρ. 1 του άρθρου 4 του Κανονι¬ 
σμού 1307/2013, των οποίων τα ελαιοκτήματα πληρούν 
τους παρακάτω όρους: 

α) Είναι εγγεγραμμένα στο Σύστημα Γεωγραφικών 
Πληροφοριών του Ελαιοκομικού Τομέα (ΣΓΠ- ΕΤ). 

β) Έχουν ελάχιστη πυκνότητα φύτευσης 80 δένδρα 
ανά εκτάριο. 

γ) Διατηρούνται σε καλή καλλιεργητική κατάσταση 
και εφαρμόζονται οι κανόνες πολλαπλής συμμόρφωσης. 

2. α) Το ποσό της κατά αποκοπή ενίσχυσης ανά δικαι¬ 
ούχο ελαιοκαλλιεργητή ανέρχεται σε εκατόν σαράντα 
πέντε (145) ευρώ ανά εκτάριο. 

β) Το συνολικό διατιθέμενο ποσό της ενωσιακής ενί¬ 
σχυσης για τους ως άνω ελαιοκαλλιεργητές ανέρχεται σε 
εννέα εκατομμύρια εξακόσιες εβδομήντα οχτώ χιλιάδες 
(9.678.000) ευρώ και το συνολικό ποσό της συμπληρω¬ 
ματικής εθνικής χρηματοδότησης σε πεντακόσιες σα¬ 
ράντα επτά χιλιάδες (547.000) ευρώ. 

γ) Για το έτος 2015 (οικονομικό έτος 2016), το συνολικό 
διατιθέμενο ποσό της ενωσιακής ενίσχυσης για τους ως 
άνω ελαιοκαλλιεργητές ανέρχεται σε εννέα εκατομμύρια 
εκατόν τέσσερις χιλιάδες οχτακόσια (9.104.800) ευρώ και 
το συνολικό ποσό της συμπληρωματικής εθνικής χρη¬ 
ματοδότησης σε πεντακόσιες σαράντα επτά χιλιάδες 
(547.000) ευρώ. 

Άρθρο 7 

Γεώμηλα 

1. Δικαίωμα υποβολής αίτησης για τη χορήγηση οικο¬ 
νομικής ενίσχυσης έχουν οι γεωργοί, όπως αυτοί ορίζο¬ 
νται στην περ. α' της παρ. 1 του άρθρου 4 του Κανονι¬ 
σμού 1307/2013, οι οποίοι καλλιεργούν γεώμηλα στα 
μικρά νησιά του Αιγαίου Πελάγους. 

2. Το ποσό της ενίσχυσης καθορίζεται σε εξακόσια 
(600) ευρώ ανά εκτάριο, ενώ το συνολικό ποσό της 


ενωσιακής ενίσχυσης ανέρχεται σε πεντακόσιες τριά¬ 
ντα χιλιάδες (530.000) ευρώ ετησίως. Η επιδοτούμενη 
καλλιεργούμενη έκταση ανά δικαιούχο πρέπει να είναι 
τουλάχιστον 0,1 εκτάρια. 

Άρθρο 8 

Τοματάκι Σαντορίνης 

1. Δικαίωμα υποβολής αίτησης για τη χορήγηση οικο¬ 
νομικής ενίσχυσης έχουν οι γεωργοί, όπως αυτοί ορίζο¬ 
νται στην περ. α' της παρ. 1 του άρθρου 4 του Κανονι¬ 
σμού 1307/2013, οι οποίοι καλλιεργούν τοματάκι στη 
νήσο Σαντορίνη. 

2. Το ποσό της ενίσχυσης καθορίζεται σε επτακόσια 
(700) ευρώ ανά εκτάριο και το συνολικό ποσό της ενω- 
σιακής ενίσχυσης ανέρχεται σε σαράντα πέντε χιλιάδες 
(45.000) ευρώ ετησίως. Η επιδοτούμενη καλλιεργούμενη 
έκταση ανά δικαιούχο πρέπει να είναι τουλάχιστον 0,1 
εκτάρια. 

Άρθρο 9 

Αγκινάρα Τήνου 

1. Δικαίωμα υποβολής αίτησης για τη χορήγηση οι¬ 
κονομικής ενίσχυσης έχουν οι γεωργοί, όπως αυτοί 
ορίζονται στην περ. α' της παρ. 1 του άρθρου 4 του Κα¬ 
νονισμού 1307/2013, οι οποίοι καλλιεργούν αγκινάρα 
στη νήσο Τήνο. 

2. Το ύψος της ενίσχυσης καθορίζεται σε πεντακόσια 
(500) ευρώ ανά εκτάριο και το συνολικό ποσό της ενω- 
σιακής ενίσχυσης ανέρχεται σε έξι χιλιάδες (6.000) ευρώ 
ετησίως. Η επιδοτούμενη καλλιεργούμενη έκταση ανά 
δικαιούχο πρέπει να είναι τουλάχιστον 0,1 εκτάρια. 

Άρθρο 10 

Εσπεριδοειδή 

1. Δικαίωμα υποβολής αίτησης για τη χορήγηση οικο¬ 
νομικής ενίσχυσης έχουν οι γεωργοί, όπως αυτοί ορίζο¬ 
νται στην περ. α' της παρ. 1 του άρθρου 4 του Κανονι¬ 
σμού 1307/2013, οι οποίοι καλλιεργούν εσπεριδοειδή 
στα νησιά Χίος (περιοχή Κάμπου και λοιπές περιοχές του 
νησιού) και Σάμος και στις ΠΕ Καλύμνου, Καρπάθου, Κω 
και Ρόδου (πρώην Νομός Δωδεκανήσου), με την προϋ¬ 
πόθεση διατήρησης των καλλιεργούμενων εκτάσεων 
σε καλή γεωργική και περιβαλλοντική κατάσταση με τη 
χρήση τεχνικών και μεθόδων καλλιέργειας φιλικών προς 
το περιβάλλον. 

2. Το ποσό της ενίσχυσης καθορίζεται σε πεντακό¬ 
σια (500) ευρώ ανά εκτάριο και το συνολικό ποσό της 
ενωσιακής ενίσχυσης για τη στρεμματική ενίσχυση των 
καλλιεργειών εσπεριδοειδών ανέρχεται σε τριακόσιες 
χιλιάδες (300.000) ευρώ. Η επιδοτούμενη καλλιεργού¬ 
μενη έκταση ανά δικαιούχο πρέπει να είναι τουλάχιστον 
0,1 εκτάρια, με ελάχιστο αριθμό διακόσια (200) δένδρα 
ανά εκτάριο και η ελάχιστη έκταση κάθε αγροτεμαχίου 
πρέπει να είναι τουλάχιστον 0,05 εκτάρια. 

Άρθρο 11 

Διατήρηση της παραδοσιακής 

καλλιέργειας της μαστίχας της Χίου 

1. Δικαίωμα υποβολής αίτησης για τη χορήγηση οικο¬ 
νομικής ενίσχυσης έχουν οι γεωργοί, όπως αυτοί ορίζο- 

νται στην περ. α' της παρ. 1 του άρθρου 4 του Κανονι¬ 
σμού 1307/2013, οι οποίοι καλλιεργούν μαστιχόδενδρα 
στο νησί της Χίου, και οι οποίοι είναι εγγεγραμμένοι σε 
έναν έκτων Πρωτοβάθμιων Συνεταιρισμών της Ένωσης 
Μαστιχοπαραγωγών Χίου (Ε.Μ.Χ.) και παραδίδουν κάθε 
χρόνο «καθαρή μαστίχα» για τα μαστιχόδενδρα τα οποία 
πληρούν τους κατωτέρω όρους: 

α) Καλλιεργούνται στα Δημοτικά Διαμερίσματα: Αγ. 
Γεώργιος, Αρμόλια, Βαβύλοι, Βέσσα, Βουνό, Ελάτα, Έξω 
Διδύμα, Θολοποτάμι, Θυμιανά, Καλαμωτή, Καλλιμασιά, 
Καταρράκτης, Κοινή, Λιθί, Μέσα Διδύμα, Μεστά, Μυρμή¬ 
γκι, Νένητα, Νεοχώρι, Ολύμποι, Παγίδα, Πατρικά, Πυργί 
και Φλάτσια, της νήσου Χίου, 
β) Βρίσκονται σε παραγωγική κατάσταση, 
γ) Έχουν πραγματοποιηθεί σε αυτά οι συνήθεις καλλι¬ 
εργητικές φροντίδες και έχει ολοκληρωθεί η συγκομιδή. 

δ) Η παραγωγή τους παραδίδεται κάθε χρόνο στην 
Ε.Μ.Χ. με τη μορφή «καθαρής μαστίχας». 

ε) Έχουν τηρηθεί οι υποχρεώσεις που απορρέουν από 
τις ισχύουσες εθνικές και κοινοτικές διατάξεις. 

στ) Έχει υποβληθεί Ενιαία Αίτηση Ενίσχυσης με συ¬ 
μπλήρωση του ειδικού πεδίου για την ένταξη στο ειδικό 
καθεστώς επιδότησης των μικρών νησιών του Αιγαίου 
Πελάγους, σύμφωνα με το άρθρο 14. 

2. Το ποσό της ενίσχυσης καθορίζεται σε έντεκα ευρώ 
και πενήντα λεπτά (11,5 €) ανά κιλό «καθαρής μαστίχας» 
που προέρχεται από δένδρα που βρίσκονται σε παραγω¬ 
γική κατάσταση, ενώ το συνολικό ποσό της ενωσιακής 
ενίσχυσης ανέρχεται σε ένα εκατομμύριο εκατόν πενή¬ 
ντα χιλιάδες (1.150.000) ευρώ. 

3. Η υποβολή των αιτήσεων για τη χορήγηση οικο¬ 
νομικής ενίσχυσης (Υπόδειγμα II), γίνεται από τους εν¬ 
διαφερομένους στην Ε.Μ.Χ. μέχρι 31 Μαΐου του έτους 
υποβολής της Ενιαίας Αίτησης Ενίσχυσης. Η Ε.Μ.Χ. υπο¬ 
βάλλει στη Δ.Α.Ο.Κ. της Περιφερειακής Ενότητας Χίου, 
μέχρι 30 Σεπτεμβρίου του έτους υποβολής της Ενιαίας 
Αίτησης Ενίσχυσης, την Αίτηση - Δήλωση χορήγησης 
οικονομικής ενίσχυσης (Υπόδειγμα Να). 

4. Η Ε.Μ.Χ. μετά την ολοκλήρωση της συγκομιδής και 
το αργότερο μέχρι 15 Μαΐου του επομένου έτους της 
δήλωσηςτης Ενιαίας Αίτησης Ενίσχυσης, υποβάλλει στη 
Δ.Α.Ο.Κ. της Περιφερειακής Ενότητας Χίου: 

α) Αναλυτική κατάσταση δικαιούχων μαστιχοπαρα- 
γωγών (Υπόδειγμα ΙΙβ), και ηλεκτρονικά σε μορφή θχεθΙ, 
β) Αντίγραφο ζυγολογίου - τιμολογίου παράδοσης της 
«καθαρής μαστίχας» στην Ε.Μ.Χ. Η μέγιστη ποσότητα 
παραγόμενης «καθαρής μαστίχας» ανά μαστιχόδενδρο 
δεν πρέπει να ξεπερνάει τα 250 γραμμάρια ανά μαστι¬ 
χόδενδρο. 

5. Η Δ.Α.Ο.Κ. της Περιφερειακής Ενότητας Χίου διενερ¬ 
γεί διοικητικούς ελέγχους, σε ποσοστό 100%, των στοι¬ 
χείων των παραγράφων 1 κα 4 του παρόντος άρθρου. 

6. Μετά την ολοκλήρωση των διοικητικών ελέγχων, η 
Δ.Α.Ο.Κ. της Περιφερειακής Ενότητας Χίου, συμπληρώνει 
την ειδική ηλεκτρονική βάση του Ο.Π.Ε.Κ.Ε.Π.Ε με όλα τα 
απαραίτητα στοιχεία για τους δικαιούχους, το αργότερο 
μέχρι 31 Μαΐου του επομένου έτους της δήλωσης της 
Ενιαίας Αίτησης Ενίσχυσης, προκειμένου να πραγματο¬ 
ποιηθεί η πληρωμή των παραγωγών. 


Άρθρο 12 
Κριθάρι Λήμνου 

1. Δικαίωμα υποβολής αίτησης για τη χορήγηση οι¬ 
κονομικής ενίσχυσης έχουν οι γεωργοί, όπως αυτοί 
ορίζονται στην περ. α' της παρ. 1 του άρθρου 4 του 
Κανονισμού 1307/2013, οι οποίοι καλλιεργούν κριθάρι 
στη νήσο Λήμνο της Περιφερειακής Ενότητας Λέσβου. 

2. Το ποσό της ενίσχυσης καθορίζεται σε πενήντα (50) 
ευρώ ανά εκτάριο, ενώ το συνολικό ποσό της ενωσια- 
κής ενίσχυσης ανέρχεται σε τριακόσιες πενήντα χιλιάδες 
(350.000) ευρώ. Η ελάχιστη επιδοτούμενη έκταση ανά 
δικαιούχο ορίζεται σε 0,1 εκτάρια. 

ΚΕΦΑΛΑΙΟ Β' 

Χρηματοδότηση μελετών, 

έργων επίδειξης, δράσεων κατάρτισης 

και μέτρων τεχνικής βοήθειας 

Άρθρο 13 

Χρηματοδότηση της έκθεσης του άρθρου 20 
παρ. 2 του Κανονισμού 229/2013 

1. Για τη χρηματοδότηση της εκπόνησης της ετήσι¬ 
ας έκθεσης της παρ. 2 του άρθρου 20 του Κανονισμού 
229/2013, το συνολικό ποσό της ενωσιακής ενίσχυσης 
ανέρχεται σε εκατόν πενήντα χιλιάδες (150.000) ευρώ, 
σύμφωνα με το άρθρο 3 του Κανονισμού 178/2014. 

2. Η ετήσια έκθεση της παρ. 1 περιλαμβάνει τα στοιχεία 
των άρθρων 29 και 31 του Κανονισμού 181/2014 και η 
σύνταξή της δύναται να ανατίθεται σε ειδικούς τεχνικούς 
συμβούλους μελετητές, κατόπιν διενέργειας σχετικού 
διαγωνισμού από το ΥΠΑΑΤ σύμφωνα με την κείμενη 
εθνική και ενωσιακή νομοθεσία. 

3. Για τη χρηματοδότηση της εκπόνησης της ετήσι¬ 
ας έκθεσης της παρ. 2 του άρθρου 20 του Κανονισμού 
229/2013, όταν αυτή ανατίθεται σε ειδικούς τεχνικούς 
συμβούλους μελετητές, το συνολικό ποσό της ενωσι- 
ακής ενίσχυσης ανέρχεται σε εκατόν πενήντα χιλιάδες 
(150.000) ευρώ, σύμφωνα με το άρθρο 3 του Κανονισμού 
178/2014. 

4. Η Διεύθυνση Μεταποίησης και Ποιοτικού Ελέγχου 
Τροφίμων Φυτικής Παραγωγής μετά την παραλαβή των 
έργων της παρ. 1, υποβάλλει στον Ο.Π.Ε.Κ.Ε.Π.Ε. «Φάκελο 
Πληρωμής», ο οποίος περιλαμβάνει: 

α)Την Αίτηση Πληρωμής Δικαιούχου. 

β) Την Αίτηση Εγγραφής του Δικαιούχου / Αναδόχου 
στο Μητρώο του Ο.Π.Ε.Κ.Ε.Π.Ε., εφόσον πρόκειται για 
την πρώτη πληρωμή του από αυτόν. 

γ) Τη Λίστα Διοικητικού Ελέγχου/ςΓίθεΚ Ιί5ΐ. (Υπόδειγμα 
IV) 

δ) Την απόφαση συγκρότησης της επιτροπής παρα¬ 
λαβής του έργου η οποία συγκροτείται και λειτουργεί 
σύμφωνα με τις κείμενες εθνικές διατάξεις. 

ε)Το Πρακτικό Παραλαβήςτου έργου από την αρμόδια 
επιτροπή. 

στ) Τα παραδοτέα του έργου, όπως ορίζονται στον 
εκάστοτε διαγωνισμό. 

5. Η αναγνώριση και η εκκαθάριση της δαπάνης 
πραγματοποιείται από τη Διεύθυνση Μεταποίησης και 
Ποιοτικού Ελέγχου Τροφίμων Φυτικής Παραγωγής και 

η έγκρισή της διενεργείται από την αρμόδια Διεύθυνση 
του Ο.Π.Ε.Κ.Ε.Π.Ε.. 

6. α) Η δαπάνη για την πληρωμή του αναλογούντος 
ΦΠΑ της δράσης βαρύνει τις ετήσιες εγγεγραμμένες 
πιστώσεις του τακτικού προϋπολογισμού του ΥΠΑΑΤ, 
ΚΑΕ 5423. 

β) Η δαπάνη για την πληρωμή της καθαρής αξίας της 
δράσης βαρύνει τον προϋπολογισμό του ΕΛΕΓΕΠ, ΚΑΕ 
4324. 

ΜΕΡΟΣ ΤΡΙΤΟ 

ΑΙΤΗΣΕΙΣ - ΕΛΕΓΧΟΙ - ΚΥΡΩΣΕΙΣ- 

ΚΑΘΟΡΙΣΜΟΣ, ΠΡΟΣΑΡΜΟΓΗ ΚΑΙ ΚΑΤΑΒΟΛΗ 

ΤΗΣ ΟΙΚΟΝΟΜΙΚΗΣ ΕΝΙΣΧΥΣΗΣ 

Άρθρο 14 

Υποβολή αιτήσεων ενίσχυσης 

1. α) Οι ενδιαφερόμενοι για την οικονομική στήριξη 
των τοπικών γεωργικών προϊόντων στα μικρά νησιά 
του Αιγαίου Πελάγους του Κεφαλαίου Α' του Μέρους 
Δεύτερου της παρούσας, υποβάλλουν αίτηση ενίσχυσης 
στα πλαίσια της Ενιαίας Αίτησης Ενίσχυσης, σύμφωνα με 
τις διατάξεις της αριθμ. 104/7056/21.1.2015 απόφασης 
του Υπουργού Αγροτικής Ανάπτυξης και Τροφίμων (Β' 
147/22.1.2015) γίνεται ηλεκτρονικά συμπληρώνοντας 
και το ειδικό πεδίο για την ένταξη στο ειδικό καθεστώς 
επιδότησης των μικρών νησιών του Αιγαίου Πελάγους. 

2. Για τις αιτήσεις ενίσχυσης οι οποίες υποβάλλονται 
μετά τις 15 Μάίου του έτους υποβολής της ΕΑΕ, εφαρ¬ 
μόζονται οι διατάξεις του άρθρου 18 του Κανονισμού 
181/2014. 

3. Οι αιτήσεις ενίσχυσης μπορούν να διορθωθούν 
οποιαδήποτε στιγμή μετά την υποβολή τους, εφόσον 
ο Ο.Π.Ε.Κ.Ε.Π.Ε. αναγνωρίσει την ύπαρξη προφανούς 
σφάλματος, σύμφωνα με το άρθρο 17 του Κανονισμού 
181/2014. 

Άρθρο 15 

Διοικητικοί και επιτόπιοι έλεγχοι 

1. Οι διοικητικοί και οι επιτόπιοι έλεγχοι διενεργού- 
νται για τη διαπίστωση τηςτήρησηςτων διατάξεων των 
Κανονισμών 229/2013 και 181/2014 και της παρούσας, 
σύμφωνα με τα άρθρα 20 έως και 23 του Κανονισμού 
181/2014. 

2. Οι επιτόπιοι έλεγχοι για όλα τα προϊόντα του Κε¬ 
φαλαίου Α' του Μέρους Τρίτου διενεργούνται από τον 
Ο.Π.Ε.Κ.Ε.Π.Ε. στα πλαίσια των ελέγχων της Ενιαίας Αί¬ 
τησης Ενίσχυσης. Οι επιτόπιοι έλεγχοι των αμπελώνων 
διενεργούνται με την υποδειχθείσα από τη Διεύθυνση 
Ηλεκτρονικής Διακυβέρνησης, μεθοδολογία, η οποία 
είναι σύμφωνη με τους κανονισμούς και τις οδηγίες της 
Ευρωπαϊκής Ένωσης και τις υποδείξεις της τεχνικής 
υπηρεσίας της Ευρωπαϊκής Επιτροπής (.Ιοίηΐ ΒθεθβιτΓι 
Έθπϊγθ). 

3. α) Οι διοικητικοί έλεγχοι για όλα τα προϊόντα του 
Κεφαλαίου Α' του Μέρους Τρίτου διενεργούνται από 
τον Ο.Π.Ε.Κ.Ε.Π.Ε. στα πλαίσια των ελέγχων της Ενιαίας 
Αίτησης Ενίσχυσης. 

β) Για το προϊόν της μαστίχας Χίου, διοικητικοί έλεγχοι 
διενεργούνται και από τη Δ.Α.Ο.Κ. της Περιφερειακής 
Ενότητας Χίου, σύμφωνα με την παρ. 5 του άρθρου 11 


της παρούσης,. η οποία μετά την ολοκλήρωσή των εν 
λόγω ελέγχων συμπληρώνει την ειδική ηλεκτρονική 
φόρμα του Ο.Π.Ε.Κ.Ε.Π.Ε. με τα αναλυτικά στοιχεία των 
δικαιούχων παραγωγών. 

γ) Για τον αμπελοοινικό τομέα, διοικητικοί έλεγχοι 
διενεργούνται και από τις αρμόδιες Δ.Α.Ο.Κ., σύμφωνα 
με τις παρ.4, 5 και 6 του άρθρου 5 της παρούσας, όπου 
μετά την ολοκλήρωσή τους οι εν λόγω Δ.Α.Ο.Κ., συμπλη¬ 
ρώνουν την ειδική ηλεκτρονική εφαρμογή του ΥΠΑΑΤ. 

Άρθρο 16 
Ενστάσεις 

1. Οι ενδιαφερόμενοι δύνανται να υποβάλουν ένσταση 
σχετικά με τα αποτελέσματα του επιτόπιου ελέγχου στις 
αρμόδιες Περιφερειακές Υπηρεσίες του Ο.Π.Ε.Κ.Ε.Π.Ε., 
εντός δέκα (10) εργάσιμων ημερών από την παραλαβή 
της έκθεσης ελέγχου της παρ. 2 του άρθρου 23 του Κα¬ 
νονισμού 181/2014. 

2. Οι ενδιαφερόμενοι δύνανται να υποβάλουν ένσταση 
σχετικά με τα αποτελέσματα των ελέγχων τηλεπισκόπη¬ 
σης και των διοικητικών, μηχανογραφικών και διασταυ- 
ρωτικών ελέγχων στις αρμόδιες Περιφερειακές Υπηρεσί- 
εςτου Ο.Π.Ε.Κ.Ε.Π.Ε., εντός δέκα (10) εργάσιμων ημερών 
από την έκδοση της πρώτης εντολής πληρωμής. 

Άρθρο 17 

Κυρώσεις - Ανάκτηση Αχρεωστήτως 
καταβληθέντων ποσών 

1. Σε εφαρμογή του άρθρου 24 του Κανονισμού 
181/2014, αν από τη διενέργεια των διοικητικών και 
των επιτόπιων ελέγχων διαπιστωθεί ότι ο παραγωγός 
παρουσίασε ψευδή στοιχεία, αυτός αποκλείεται από το 
καθεστώς χορήγησης της ενίσχυσης του Προγράμματος 
για το τρέχον ημερολογιακό έτος, με την επιφύλαξη των 
άρθρων 25 και 27 του Κανονισμού 181/2014. 

2. Αν παρατηρηθούν παρατυπίες, οι οποίες οφείλονται 
στον παραγωγό και αφορούν τις εκτάσεις οι οποίες δη¬ 
λώθηκαν για τη χορήγηση οικονομικής ενίσχυσης του 
Π ρογράμματος, εφαρμόζονται οι μειώσεις που προβλέ- 
πονται στο άρθρο 77 του Κανονισμού 1306/2013 και στο 
άρθρο 19 του Κανονισμού 640/2014. 

3. Αν παρατηρηθούν παρατυπίες οι οποίες αφορούν 
την πολλαπλή συμμόρφωση, εφαρμόζονται οι διατάξεις 
του άρθρου 19 της αριθμ. 1791/74062/2.7.2015 από¬ 
φασης του Υπουργού Παραγωγικής Ανασυγκρότησης, 
Περιβάλλοντος και Ενέργειας (Β' 1468/14.7.2015). 

4. Σε περίπτωση αχρεωστήτως καταβληθέντων ποσών 
στους δικαιούχους εφαρμόζονται οι διατάξεις της παρ. 
2 του άρθρου 16 του Κανονισμού 229/2013 και του άρ¬ 
θρου 26 του Κανονισμού 181/2014μετην επιφύλαξη του 
άρθρου 27 του ιδίου ως άνω Κανονισμού. Η ανάκτηση 
των αχρεωστήτως καταβληθέντων ποσών πραγματο¬ 
ποιείται σύμφωνα με τις διατάξεις του άρθρου 28 του 
ν. 2520/1997 (Α' 173), όπως ισχύει κάθε φορά. 

Άρθρο 18 

Καθορισμός, προσαρμογή και καταβολή 
της οικονομικής ενίσχυσης 

1.0 καθορισμός της οικονομικής ενίσχυσης ανά προϊόν 
πραγματοποιείται κάθε έτος, μετά τους ελέγχους επιλεξι- 
μότητας του άρθρου 15 της παρούσας, με απόφαση του 




Τεύχος Β'21/13.01.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


125 


Προέδρου του Ο.Π.Ε.Κ.Ε.Π.Ε., με βάση τα ανώτατα όρια δα¬ 
πανών που ορίζονται στο Πρόγραμμα και στην παρούσα 
απόφαση σε σχέση με τις επιλέξιμες εκτάσεις/ποσότητες. 

2. Στην περίπτωση που το ποσό προς ενίσχυση με 
βάση τις προσδιορισθείσες επιλέξιμες εκτάσεις/ποσό- 
τητες υπερβαίνει το συνολικό διατιθέμενο ποσό της ενί¬ 
σχυσης, εφαρμόζεται οριζόντια μείωση στη μοναδιαία 
τιμή ενίσχυσης. 

3. Η οικονομική ενίσχυση στους δικαιούχους του Προ¬ 
γράμματος καταβάλλεται από τον Ο.Π.Ε.Κ.Ε.Π.Ε. απευθεί¬ 
ας στους τραπεζικούς τους λογαριασμούς και σύμφωνα 
με το άρθρο 28 περ. β' του Κανονισμού 181/2014. 

ΜΕΡΟΣ ΤΕΤΑΡΤΟ 

ΑΝΑΚΟΙΝΩΣΕΙΣ ΚΑΙ ΕΚΘΕΣΕΙΣ - 

ΠΡΟΣΒΑΣΗ ΣΕ ΣΤΟΙΧΕΙΑ - ΥΠΟΔΕΙΓΜΑΤΑ 

Άρθρο 19 

Ανακοινώσεις και εκθέσεις 
Ι.ΤοΤμήμα Μεταποιημένων Προϊόντων Φυτικής Προ¬ 
έλευσης: 

α) Σε εκτέλεση της παρ. 1 του άρθρου 20 του Κανονι¬ 
σμού 229/2013, ανακοινώνει στην Επιτροπή, το αργότε¬ 
ρο στις 15 Φεβρουάριου κάθε έτους, τις πιστώσεις που 
διαθέτει και τις οποίες σκοπεύει να δαπανήσει κατά τη 
διάρκεια του επόμενου έτους για την εφαρμογή κάθε 
μέτρου υπέρ της τοπικής γεωργικής παραγωγής που 
περιλαμβάνεται στο Πρόγραμμα. 

β) Υποβάλλει στην Επιτροπή, το αργότερο στις 30 
Σεπτεμβρίου κάθε έτους, την έκθεση της παρ. 2 του άρ¬ 
θρου 20 του Κανονισμού 229/2013. 

γ) Σε εκτέλεση της περ. α' της παρ. 2 του άρθρου 30 
του Κανονισμού 181/2014, κοινοποιεί στην Επιτροπή 
μέχρι 30 Απριλίου κάθε έτους, τον συνολικό αριθμό των 
αιτήσεων ενίσχυσης και τα σχετικά ποσά για το προηγού¬ 
μενο ημερολογιακό έτος. 


δ) Σε εκτέλεση της περ. β' της παρ. 2 του άρθρου 30 
του Κανονισμού 181/2014, κοινοποιεί στην Επιτροπή, 
μέχρι 31 Ιουλίου κάθε έτους, τις αιτήσεις ενίσχυσης που 
είναι οριστικά επιλέξιμες και τα σχετικά ποσά για το προ¬ 
ηγούμενο ημερολογιακό έτος. 

2. Ο Ο.Π.Ε.Κ.Ε.Π.Ε.: 

α) Κοινοποιεί στη Διεύθυνση Μεταποίησης και Ποι¬ 
οτικού Ελέγχου και στη Διεύθυνση Συστημάτων Καλ¬ 
λιέργειας μέχρι 15 Απριλίου κάθε έτους, τον συνολικό 
αριθμό των αιτήσεων ενίσχυσης και τα σχετικά ποσά για 
το προηγούμενο ημερολογιακό έτος. 

β) Κοινοποιεί στη Διεύθυνση Μεταποίησης και Ποιο¬ 
τικού Ελέγχου και στη Διεύθυνση Συστημάτων Καλλιέρ¬ 
γειας μέχρι 15 Ιουλίου κάθε έτους, τις αιτήσεις ενίσχυσης 
που είναι οριστικά επιλέξιμες και τα σχετικά ποσά για το 
προηγούμενο ημερολογιακό έτος. 

Άρθρο 20 

Πρόσβαση στα στοιχεία 
της Αίτησης Ενιαίας Ενίσχυσης 
Ο Ο.Π.Ε.Κ.Ε.Π.Ε. υποχρεούται να: 
α) θέτει στη διάθεση των ΔΑΟΚ που υπάγονται στα 
Μικρά Νησιά του Αιγαίου Πελάγους και των υπηρεσιών 
της παρ. 1 του άρθρου 2, κάθε πληροφορία σχετική με 
την πορεία εφαρμογής των μέτρων στήριξης του Προ¬ 
γράμματος όπως αυτά ορίζονται στην παρούσα και 
β) παρέχει πλήρη ηλεκτρονική πρόσβαση στις βάσεις 
δεδομένων των άμεσων ενισχύσεων στις υπηρεσίεςτης 
παρ. 1 του άρθρου 2. 

Άρθρο 21 
Υποδείγματα 

Προσαρτώνται στην παρούσα απόφαση έξι (6) Υπο¬ 
δείγματα, τα οποία αποτελούν αναπόσπαστο μέρος της 
και έχουν ως εξής: 

ΥΠΟΔΕΙΓΜΑ I 

ΠΕΡΙΦΕΡΕΙΑΚΗ ΕΝΟΤΗΤΑ:. 

Δ.Α.Ο.Κ.:. 

ΑΜΠΕΛΟΥΡΓΙΚΗ ΠΕΡΙΟΔΟΣ :. 

ΦΥΛΛΟ ΔΙΟΙΚΗΤΙΚΟΥ ΕΛΕΓΧΟΥ ΑΙΤΗΣΗΣ 

ΣΤΟ ΠΡΟΓΡΑΜΜΑ ΣΤΗΡΙΞΗΣ ΜΙΚΡΩΝ ΝΗΣΙΩΝ ΤΟΥ ΑΙΓΑΙΟΥ ΠΕΛΑΓΟΥΣ 
ΣΤΟΙΧΕΙΑ ΑΙΤΟΥΝΤΟΣ: 

ΕΠΩΝΥΜΟ:. 

ΟΝΟΜΑ. 

ΟΝΟΜΑ ΠΑΤΡΟΣ:. 

Α.Φ.Μ. 

ΕΔΡΑ ΕΚΜΕΤΑΛΛΕΥΣΗΣ:. 


ΝΑΙ ΟΧΙ 


1. Η αιτούμενη έκταση είναι καταχωρισμένη στο Αμπελουργικό Μητρώο 

2. Η έκταση βρίσκεται εντός οριοθετημένης αμπελουργικής περιοχής παραγωγής οίνων Π.Ο.Π. ή Π.Γ.Ε. 

3. Είναι φυτεμένη με τις ποικιλίες αμπέλου που είναι εγκεκριμένες για την παραγωγή καθενός από τους 
οίνους Π.Ο.Π. ή Π.Γ.Ε. που παράγονται στα μικρά νησιά του Αιγαίου Πελάγους 

4. Η στρεμματική απόδοση για κάθε οίνο Π.Ο.Π. ή Π.Γ.Ε. είναι εντός των ορίων όπως αυτά 

καθορίζονται στην περ. στ) της παρ. 1 του άρθρου 5 της με αριθ. Απόφασης 

5. Έχει υποβληθεί Δήλωση Συγκομιδής 

6. Έχει υποβληθεί Δήλωση Παραγωγής 

7. Έχει παράδοση σε οινοποιείο 

8. Ο παραγωγός είναι στο δείγμα του 5% του ελέγχου της παρ. 5 του άρθρου 5 της με αριθ. 

Απόφασης 

9. Μέλος οργάνωσης παραγώγων 

10. Μεμονωμένος παραγωγός 

11. Έχει υποβάλλει Αίτηση Ενιαίας Ενίσχυσης. 


ΠΑΡΑΤΗΡΗΣΕΙΣ: 


Ο ΕΛΕΓΚΤΗΣ 

ΜΕΡΟΣ Α 


ΑΙΤΗΣΗ 

ΓΙΑ ΧΟΡΗΓΗΣΗ ΟΙΚΟΝΟΜΙΚΗΣ ΕΝΙΣΧΥΣΗΣ ΓΙΑ ΤΗ ΔΙΑΤΗΡΗΣΗ ΤΗΣ ΚΑΛΛΙΕΡΓΕΙΑΣ 
ΜΑΣΤΙΧΑΣ ΧΙΟΥ ΣΤΑ ΠΛΑΙΣΙΑ ΤΟΥ ΠΡΟΓΡΑΜΜΑΤΟΣ ΣΤΗΡΙΞΗΣ ΤΩΝ ΜΙΚΡΩΝ ΝΗΣΙΩΝ 

ΑΙΓΑΙΟΥ ΠΕΛΑΓΟΥΣ 


ΠΡΟΣ: 

ΑΡΙΘΜ. ΠΡΩΤ:. 

ΕΝΩΣΗ ΜΑΣΤΙΧΟΠΑΡΑΓΩΓΩΝ ΧΙΟΥ. 

ΗΜΕΡΟΜΗΝΙΑ:. 


(Συμπληρώνεται από την ΕΝΩΣΗ) 


ΣΤΟΙΧΕΙΑ ΑΙΤΟΥΝΤΟΣ: 

ΕΠΩΝΥΜΟ:.ΟΝΟΜΑ. 

ΟΝΟΜΑ ΠΑΤΡΟΣ:.ΟΝΟΜΑ ΜΗΤΡΟΣ. 

Α.Φ.Μ:. Α.Δ.Τ:. 

ΕΔΡΑ-ΝΟΜΟΣ:. 

ΔΗΜΟΤΙΚΟ ΔΙΑΜΕΡΙΣΜΑ / ΚΟΙΝΟΤΗΤΑ:. 

ΠΟΛΗ:.ΟΔΟΣ.ΑΡΙΘΜ.ΤΚ. 

ΤΗΛΕΦΩΝΟ:.ΡΑΧ. 

ΗΛΕΚΤΡΟΝΙΚΗ Δ/ΝΣΗ (ε-ιηαίΐ βώΐιβββ):. 

ΑΡΙΘΜΟΣ ΑΓΡΟΤΕΜΑΧΙΩΝ.ΣΥΝΟΛΙΚΗ ΕΚΤΑΣΗ* (σχρ.). 

ΑΡΙΘΜΟΣ ΠΑΡΑΓΩΓΙΚΩΝ ΔΕΝΤΡΩΝ. 


*Τα στρέμματα αναφέρονται με ακρίβεια ενός δεκαδικού ψηφίου 

Παρακαλώ για την ένταξή μου στο πρόγραμμα των Μικρών Νησιών του Αιγαίου Πελάγους για τη διατήρηση 
καλλιέργειας «Μαστίχας Χίου» και για τη χορήγηση της προβλεπόμενης ανά κιλό καθαρής μαστίχας οικονομικής 

ενίσχυσης έτους 20. για τη συνολική παραγωγή καθαρής μαστίχας που θα παραχθεί από τον συνολικό αριθμό 

δέντρων που καλλιεργώ, σύμφωνα με τα αναλυτικά στοιχεία που δηλώνοι στον συνημμένο πίνακα. 

Επίσης, δηλώνω ότι πληρώ τις προϋποθέσεις που αναφέρονται στην υπ’ αριθ. Υπουργική 

Απόφαση (ΥΑ) και αποδέχομαι τους ελέγχους που προβλέπονται από τις κοινοτικές και εθνικές διατάξεις και 
αποσκοπούν στην επαλήθευση των αναφερομένων στην αίτηση μου στοιχείων. 


Ημερομηνία 


Ο/Η ΑΙΤΩΝ/ΟΥΣΑ (υπογραφή) 

: Για την οικονομική ενίσχυση των μαστιχόδενδρων δεν είναι απαραίτητο το χαρτογραφικό υπόβαθρο, καθόσον ένας μεγάλος αριθμός δένδρων είναι 
διάσπαρτα. Η Στήλη «Κωδικός αγροτεμαχίου» θα συμπληρώνεται στις περιπτώσεις συστηματικών δενδρώνων. 

ΥΠΟΔΕΙΓΜΑ ΙΙα 

ΜΕΡΟΣ Α' 

ΑΙΤΗΣΗ 

ΤΗΣ ΕΝΩΣΗΣ ΜΑΣΤΙΧΟΠΑΡΑΓΩΓΩΝ ΧΙΟΥ 

ΓΙΑ ΧΟΡΗΓΗΣΗ ΟΙΚΟΝΟΜΙΚΉΣ ΕΝΙΣΧΥΣΗΣ ΓΙΑ ΤΗ ΔΙΑΤΗΡΗΣΗ ΤΗΣ ΚΑΛΛΙΕΡΓΕΙΑΣ 
ΜΑΣΤΙΧΑΣ ΧΙΟΥ ΣΤΑ ΠΛΑΙΣΙΑ ΤΟΥ ΠΡΟΓΡΑΜΜΑΤΟΣ ΣΤΗΡΙΞΗΣ ΤΩΝ ΜΙΚΡΩΝ ΝΗΣΙΩΝ 

ΑΙΓΑΙΟΥ ΠΕΛΑΓΟΥΣ 


ΠΡΟΣ: ΠΕΡΙΦΕΡΕΙΑΚΗ ΕΝΟΤΗΤΑ 
ΒΟΡΕΙΟΥ ΑΙΓΑΙΟΥ 
Δ/ΝΣΗΑΓΡΟΤΙΚΗΣ ΟΙΚΟΝΟΜΙΑΣ 
& ΚΤΗΝΙΑΤΡΙΚΗΣ ΧΙΟΥ 


ΑΡΙΘΜ. ΠΡΩΤ. 

ΗΜΕΡΟΜΗΝΙΑ. 

(Συμπληρώνεται από την Υπηρεσία) 


ΣΤΟΙΧΕΙΑ ΑΙΤΟΥΝΤΟΣ: 

ΕΠΩΝΥΜΙΑ: ΕΝΩΣΗ ΜΑΣΤΙΧΟΠΑΡ ΑΓΩΓΩΝ ΧΙΟΥ 
ΕΔΡΑ: 

ΠΟΛΗ:. ΟΔΟΣ.ΑΡΙΘΜ. ΤΚ 

ΤΗΛΕΦΩΝΟ:.ΕΑΧ. 

ΗΛΕΚΤΡΟΝΙΚΗ Δ/ΝΣΗ (ε-ΓηαίΙ αάάτεεδ):. 

ΑΦΜ:. 

ΑΡΙΘΜ. ΠΑΡΑΓΩΓΩΝ. ΑΡΙΘΜΟΣ ΑΓΡΟΤΕΜΑΧΙΩΝ. 

ΣΥΝΟΛΙΚΗ ΕΚΤΑΣΗ* (Στρ). 

ΑΡΙΘΜΟΣ ΔΕΝΤΡΩΝ. 


*Τα στρέμματα αναφέρονται με ακρίβεια ενός δεκαδικού ψηφίου 

Παρακαλώ για τη χορήγηση της προβλεπόμενης οικονομικής ενίσχυσης, ανά κιλό «καθαρής 

Μαστίχας Χίου», έτους 20. σύμφωνα με τα αναλυτικά στοιχεία του συνημμένου ηλεκτρονικού 

πίνακα των παραγωγών μελών μας. 


Ημερομηνία. 

ΘΕΩΡΗΘΗΚΕ ΓΙΑ ΤΟ ΓΝΗΣΙΟ ΓΙΑ ΤΗΝ ΕΝΩΣΗ 

ΜΑΣΤΙΧΟΠΑΡ ΑΓΩΓΩΝ ΧΙΟΥ 
ΤΗΣ ΥΠΟΓΡΑΦΗΣ 


(σφραγίδα-υπογραφή) 


Ο ΠΡΟΕΔΡΟΣ 

* Συμπληρώνεται από την Δ/νση Αγροτικής Οικονομίας & Κτηνιατρικής Π.Ε Χίου 

για την ορθότητα των στοιχείων παράδοσης καθαρής μαστίχας για το σύνολο της (Ονοματεπώνυμο-Υπογραφή-Σφραγίδα Υπηρεσίας) 

εκμετάλλευσης του παραγωγού. Αναγράφεται η ακριβής ποσότητα στην περίπτωση που διαφέρει με αυτήν της ομάδος. 

ΥΠΟΔΕΙΓΜΑ IV 


Λίστα Διοικητικού Ελέγγου / οΐιεοίς ΙώΙ 


1 

Αίτηση Πληρωμής Δικαιούχου 


2 

Εφόσον πρόκειται για την πρώτη πληρωμή του 

Δικαιούχου/Αναδόχου από τον Ο.Π.Ε.Κ.Ε.Π.Ε.,Αίτηση Εγγραφής 
του Δικαιούχου/Αναδόχου στο Μητρώο του Ο.Π.Ε.Κ.Ε.Π.Ε. 


3 

Απόφαση σύστασης της επιτροπής παραλαβής του Έργου 


4 

Πρακτικό Παραλαβής του έργου από την αρμόδια Επιτροπή 


5 

Τα παραδοτέα του έργου 

ΜΕΡΟΣ ΠΕΜΠΤΟ 

ΤΕΛΙΚΕΣ ΔΙΑΤΑΞΕΙΣ 

Άρθρο 22 

Καταργούμενες διατάξεις 

1. Από την έναρξη ισχύος της παρούσας απόφασης 
καταργείται η αριθμ. 1553/43506/6.4.2012 απόφαση 
των Υπουργών Οικονομικών, Ανάπτυξης Ανταγωνιστι¬ 
κότητας και Ναυτιλίας και Αγροτικής Ανάπτυξης και 
Τροφίμων «Καθορισμός των αναγκαίων συμπληρω¬ 
ματικών μέτρων για την εφαρμογή των Κανονισμών 
(ΕΚ) αριθμ. 1405/2006 του Συμβουλίου και 1914/2006 
της Επιτροπής, σχετικά με την εφαρμογή του Προ¬ 
γράμματος Στήριξης των μικρών νησιών του Αιγαίου 
Πελάγους» (Β' 1110/10.4.2012), όπως τροποποιήθηκε 
με τις αριθμ. 3517/92021/7.9.2012 (Β' 2599/25.9.2012) 
και 1379/27222/4.3.2013 (Β' 595/14.3.2013) αποφάσεις 
των Υπουργών Οικονομικών, Ανάπτυξης, Ανταγωνι¬ 
στικότητας, Υποδομών, Μεταφορών και Δικτύων και 
Αγροτικής Ανάπτυξης και Τροφίμων και με την αριθμ. 
1876/38970/3.4.2015 απόφαση του Αναπληρωτή Υπουρ¬ 
γού Παραγωγικής Ανασυγκρότησης, Περιβάλλοντος και 
Ενέργειας (Β' 542/6.4.2015). 

2. Από την έναρξη ισχύος της παρούσας, όπου στην 
κείμενη νομοθεσία γίνεται αναφορά στην ως άνω κα- 


ταργούμενη απόφαση και στις τροποποιητικές αυτής 
αποφάσεις, νοείται ως αναφορά στην παρούσα. 

Άρθρο 23 
Έναρξη ισχύος 

Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως, εκτός 
από τις διατάξεις: 

α) του άρθρου 5 παρ. 1, η ισχύς των οποίων ξεκινάει 
από την 1 η Ιανουάριου 2016, 
β) του άρθρου 6 παρ. 2 περ. γ', η ισχύς των οποίων 
ξεκινάει από τις 21 Μαρτίου 2016 και 
γ) των άρθρων 14 και 15, η ισχύς των οποίων ξεκινάει 
από τις 19 Ιουλίου 2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2016 

Οι Υπουργοί 

Υφυπουργός 

Αγροτικής Ανάπτυξης Αγροτικής Ανάπτυξης 

και Τροφίμων και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ ΒΑΣΙΛΕΙΟΣ ΚΟΚΚΑΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^εΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 























